20031007
Regulamentul (CE) nr. 1771/2003 al Consiliului
din 7 octombrie 2003
de modificare a Regulamentului (CE) nr. 2803/2000 privind deschiderea și creșterea contingentelor tarifare comunitare autonome pentru anumite produse pescărești
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 26,
având în vedere propunerea Comisiei,
întrucât:
(1) Aprovizionarea Comunității cu anumite produse pescărești este condiționată în prezent de importurile din țări terțe. În consecință, este în interesul Comunității să suspende, parțial sau total, drepturile vamale ce se aplică pentru produsele în cauză, pentru a nu afecta perspectivele de dezvoltare ale acestei producții în Comunitate, asigurând în același timp aprovizionarea suficientă a industriilor utilizatoare. Regulamentul (CE) nr. 2803/2000 al Consiliului din 14 decembrie 2000 privind deschiderea și gestionarea contingentelor tarifare comunitare autonome pentru anumite produse pescărești [1] a suspendat astfel contingentele tarifare pentru anumite produse pescărești pentru o perioadă determinată.
(2) Comisia a reexaminat piețele și nevoile de aprovizionare ale industriilor utilizatoare în cursul anului 2003. Ținând seama de imperativele politicilor internă și externă ale Comunității, este necesar să se deschidă un anumit număr de noi contingente tarifare pentru produsele în cauză și să se mărească anumite contingente existente pentru a se asigura în continuare producția comunitară.
(3) Din acel moment, Regulamentul (CE) nr. 2803/2000 este necesar să fie modificat în consecință,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2803/2000 se modifică după cum urmează:
1. Se adaugă contingentele tarifare pentru produsele și perioadele contingentare prevăzute în anexa la prezentul regulament.
2. Pentru perioada contingentară între 1 ianuarie și 31 decembrie 2003:
(a) volumul contingentar al contingentului tarifar 09.2785 se stabilește la 20000 de tone;
(b) volumul contingentar al contingentului tarifar 09.2786 se stabilește la 1500 de tone;
(c) volumul contingentar al contingentului tarifar 09.2794 se stabilește la 7000 de tone.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 7 octombrie 2003.